**Tarjáni Önkormányzati Konyha**

A Tarjáni Operatív Bizottság úgy döntött, hogy továbbra is biztosítja a közétkeztetést a következők szerint:

* az **óvodás korú** gyermekek szülei – tekintettel az elrendelt óvodai zárva tartásra – nyilatkozzanak – legkésőbb **2021. március 08. (hétfő) 15:00 óráig** – az intézményvezetőnél **(****tarjanovoda@index.hu****)**, hogy kérik-e gyermekük számára az étkezést. Ez gyermekenként 1 adag főétkezést jelent tízórai és uzsonna nélkül. Az igényelt étel átvehető a Tarjáni Önkormányzati Konyhánál hétköznapokon **11:30 órától 12:00 óráig**, ezen időpont után ételkiadás nincs. Az étel elszállítása **kizárólag** a konyha által biztosított edényzetben történik, amelynek ára 2×50 Ft/nap. Ezt a költséget a szülőnek kell állnia.
* az **iskolás korú** gyermekek szülei amennyiben igényelték az étkezést, ez gyermekenként 1 adag főétkezést jelent tízórai és uzsonna nélkül. Az igényelt étel átvehető a Tarjáni Önkormányzati Konyhánál hétköznapokon **12:15 órától 13:00 óráig**, ezen időpont után ételkiadás nincs. Az étel elszállítása **kizárólag** a konyha által biztosított edényzetben történik, amelynek ára 2×50 Ft/nap. Ezt a költséget a szülőnek kell állnia.
* **szociális étkezők** – működik továbbra is az étel kiszállítása a korábbi rend szerint, de az étkezést igénybe vevők tulajdonában lévő éthordók nem használhatók. A konyha biztosítja az egyszer használatos edényzetet.
* **vendégétkezők** **2021. március 08. (hétfő) 12:00 óráig** az élelmezésvezetőnél **(****tarjan.elelmezes@gmail.com****)** jelezzék, hogy kérik-e az étkeztetést. A vendégétkezők minden nap **13:00 órától 13:30 óráig** vehetik át az ételt a konyha étkezőjében, ezen időpont után ételkiadás nincs. A saját éthordók nem használhatók, csak és **kizárólag** a konyha által biztosított edényzet. Ennek ára 2×50 Ft/nap, amely költség az étkezőt terheli.

Az étkezőbe – és a konyhába – történő belépés **TILOS**!

**Az élelmezésvezető (Lantosné Harum Szabina) a fenti elektronikus levélcímen és a 06-20/4280996 számon érhető el.**

*Kérem az Önök megértését és az óvintézkedésekkel kapcsolatos higgadt, felelős hozzáállását! Az intézkedések a gyermekeink és magunk védelmében vannak!*